钦定古今图书集成/明伦汇编/氏族典/第214卷 > 何重建
## 钦定古今图书集成/明伦汇编/氏族典/第214卷 > 何重建

按《十国春秋》，后蜀何重建，仕晋为雄武军节度使。晋
亡，举秦、阶、成三州降于后主。时北平王刘知远闻之，
叹曰：“中原无主，令藩镇外附，吾为方伯，良可愧也！”已
而重建复遣宫苑使崔延琛进攻凤州，后主加重建
同平章事。顷之，张虔钊征凤翔，即命重建为招讨安
抚副使，虔钊出散关，重建出陇州，军容颇盛。久之无
功，与韩保贞等引兵俱西。未几，遂来成都。居数年卒。